Han var en søn af passagebetjent Peder Jensen Lund. Dimitteret til [[Københavns Universitet]] privat i [[1789]] tog han i [[1796]] den medicinske eksamen og disputerede det følgende år for [[doktorgrad]]en. I [[1802]] blev han hospitalslæge i [[Slagelse]], hvor han erhvervede sig nogen formue, navnlig ved køb og påfølgende heldigt salg af en landejendom, og hvorfra han, efter at være entlediget fra sit embede, i [[1809]] flyttede til København. Her praktiserede han og udnævntes i [[1811]] til 2. hofmedikus og til stadsfysikus. I [[1812]] fik han [[Titulær professor|titel af professor]], og i [[1813]] blev han medlem af [[Sundhedskollegiet]]. I [[1832]] blev han 1. hofmedikus, men døde 15. februar samme år.
Personbillede_savnes Historie